Un eveniment rutier a avut loc astăzi, 28 martie, pe centura ocolitoare a municipiului Roman. Accidentul a fost anunțat prin apel la numărul unic de urgență 112, înregistrat în dispeceratul ISU Neamț în jurul orei 11:10. La locul solicitării s-au deplasat trei echipaje de pompieri cu o autospecială de stingere cu modul de descarcerare și două ambulanțe SMURD din cadrul Detașamentului Roman, plus un echipaj de la Ambulanța Neamț.
La fața locului s-a constatat că au fost implicate două autoturisme în care se aflau trei persoane, toate fiind evacuate până la sosirea forțelor de intervenție. "Doi bărbați, în vârstă de 46 de ani și 68 de ani, conducătorii celor două autoturisme (conștienți și cooperanți) au primit îngrijiri medicale de la echipajele SMURD, ulterior fiind transportați la CPU Roman. O femeie, pasageră în unul dintre autoturismele implicate a primit îngrijiri medicale de la echipajul SAJ, refuzând transportul la spital", conform ISU Neamț.
Pompierii au acționat și pentru asigurarea măsurilor de prevenire și stingere a incendiilor și curățarea carosabilului. Urmează ca polițiștii rutieri să stabilească cauzele și condițiile în care a avut loc accidentul.
FOTO: ISU Neamț
(G. S.)